KIRJALLINEN KYSYMYS P-1147/03 esittäjä(t): Giovanni Pittella (PSE) komissiolle. Vila-yhtiö.



Virallinen lehti nro 222 E , 18/09/2003 s. 0247 - 0247



KIRJALLINEN KYSYMYS P-1147/03 esittäjä(t): Giovanni Pittella (PSE) komissiolle (24. maaliskuuta 2003) Aihe: Vila-yhtiö Vila-yhtiö on saanut Campanian alueen hallinnoimaa yhteisön tukea Italian tavoitteen 1 puitteissa hankkeeseen nimeltään Casalgian. Sen rahoittajana on lain 236/93 1 b § perusteella Italian työministeriö. Komissio vastasi 21. lokakuuta 2002 asiasta tehtyyn 25. syyskuuta 2002 päivättyyn kysymykseen (P-2772/02(1)). Vastauksen osalta haluaisin täsmentää, että - Salernon I asteen tuomioistuin vapautti 24. helmikuuta 2003 Renato Paravian syytteestä rikoslain 530 pykälän nojalla, koska rangaistusvaadetta ei voitu esittää, - toisin kuin komissio väittää, alueellisen toimintaohjelman 20002006 mukaisesta EU:n yhteisrahoituksesta ei tässä asiassa vastaa Euroopan sosiaalirahasto vaan Euroopan aluekehitysrahasto. 1. Noudattiko Vila komission alueellisen toimintaohjelman varojen käytön ehdoksi asettamaa julkista menettelyä osallistuessaan kahteen työministeriön tarjouskilpailuun? 2. Onko Campanian alue velvollinen myöntämään yhteisrahoitusta ottaen huomioon myös maakuntien roolin alueellisten toimintaohjelmien hallinnoinnissa ja sen että ne ovat halunneet varmistaa väliaikaisella päätöksellä sen, että promootioyhtiö Vila saa alueellisen toimintaohjelman 20002006 mukaista yhteisön tukea Casalgian-ohjelman edunsaajana ja toteuttajana? 3. Esitetäänkö Campanian alueellisessa toimintaohjelmassa ja ohjelma-asiakirjassa mahdollisuus poiketa julkista menettelyä koskevasta vaatimuksesta, jos tuen saaja/hankkeen toteuttaja on valittu valtakunnallisesti (esimerkiksi toimenpide 2.1.3, jonka mukaan poikkeus sallitaan tapauksissa, joissa nimetty yhteisö edustaa lain tai muun säännöksen nojalla kansallisen tai alueellisen strategian toimeksipanijaa kyseisellä alalla )? (1) EUVL C 52 E, 6.3.2003, s. 213. Anna Diamantopouloun komission puolesta antama vastaus (23. huhtikuuta 2003) Arvoisa parlamentin jäsen pyytää komissiota ottamaan kantaa erityistapaukseen: Vila s.r.l. -yhtiön hakemaan yhteisötukeen, jonka Campanian alue myöntää Italian tavoitteen I yhteydessä. Komissio, jota on jo kuultu aiheesta 25. syyskuuta 2002, voi vain muistuttaa arvoisan parlamentin jäsenen mieleen 21. lokakuuta 2002 antamansa vastauksen (P-2772/02 Giovanni Pitellan esittämään kysymykseen) rakennerahastojen hallinnoinnin yleisperiaatteista, ja toteaa, että tässä asiassa toimivaltainen viranomainen on Campanian alueella sijaitseva Assessorato alla formazione professionale, via S. Lucia 81 Napoli, puh. 0817966303. Toimivalta on hallinnoivalla viranomaisella myös julkisen ja avoimen menettelyn noudattamisessa alueellisen toimenpideohjelman yhteydessä yhteisön rahastoista myönnettävien tukien suhteen. Yleisesti ottaen Campanian alue ei ole velvollinen myöntämään osarahoitusta jonkin provinssin päätöksen perusteella. Komission toimivaltaan ei kuitenkaan kuulu arvioida, oliko Campanian alue velvollinen myöntämään tämän osarahoituksen. Komissio muistuttaa arvoisalle parlamentin jäsenelle, että julkisia hankintoja koskevia yhteisön direktiivejä sovelletaan myös alueellisiin toimenpideohjelmiin.